श्रीपाल 5 किलोमीटर दौड़ में फर्स्ट
फाजिल्का|भटिंडा मेंप्रथम पैरा स्टेट एथलीट चैम्पियनशिप 2017 में समीपवर्ती गांव चुवाडिय़ांवाली के 21 वर्षीय विकलांग 2015-16 के राष्ट्रीय मैडलिस्ट श्रीपाल ने शानदार प्रदर्शन करते हुये 5 किलोमीटर दौड़ में प्रथम स्थान हासिल किया। यह प्रतियोगिता 4 मार्च को हुई थी। उसने 5 किलोमीटर का यह सफर 19.37 मिनट में किया। जबकि इसी प्रतियोगिता में 1500 मीटर दौड़ में वह दूसरे नंबर पर रहा। उसने यह दौड़ 4.54 मिनट में पूरी की। लंबी छलांग में भी उसने दूसरा स्थान हासिल किया। ट्रिपल जंप में उन्होंने 9.32 मीटर की छलांग लगाकर दूसरा स्थान हासिल किया। इस होनहार नौजवान ने चार मैडल हासिल कर यह साबित कर दिया है कि वह विकलांग होने के बावजूद आसमान को छूने की क्षमता रखता है। श्रीपाल ने बताया कि अब वह 27 मार्च से जयपुर में होने वाली प्रतियोगिता में शामिल होगा। इस प्रतियोगिता के लिये उन्होंने अपने कोच हाकम चंद कंबोज की रहनुमाई में एम.आर कालेज के ग्राउंड में अभ्यास शुरू कर दिया है।
bho_Deva hin_Deva